Správa zo zahraničnej pracovnej cesty

1.	Účastníci ZPC :
Titul, meno a priezvisko:	Mgr. Jaroslav Ivančo
Pracovisko:	03/KŠT MŠVVaŠ SR Stromová 1, 813 30 Bratislava
Pracovné zaradenie:	štátny tajomník
Znalosť jazykov:	AJ, RJ
Titul, meno a priezvisko:	Ing. Adriana Talajová
Pracovisko:	03/KŠT MŠVVaŠ SR Stromová 1, 813 30 Bratislava
Pracovné zaradenie:	vedúca KŠT
Znalosť jazykov:	AJ, 
Titul, meno a priezvisko:	RNDr. Mária Slugeňová, CSc.
Pracovisko:	Sekcia medzinárodnej spolupráce 
	MŠVVaŠ SR Stromová 1, 813 30 Bratislava
Pracovné zaradenie:	riaditeľka odboru bilaterálnej a multilaterálnej spolupráce a programov
Znalosť jazykov:	AJ, RJ
Titul, meno a priezvisko:	Mgr. Miriam Žiaková
Pracovisko:	Odbor masmediálnej politiky 
	MŠVVaŠ SR Stromová 1, 813 30 Bratislava
Pracovné zaradenie:	riaditeľka odboru a hovorkyňa
Znalosť jazykov:	AJ, 
Titul, meno a priezvisko:	Mgr. Gabriela Jančárová
Pracovisko:	Stredisko na uznávanie dokladov o vzdelaní 
	MŠVVaŠ SR Stromová 1, 813 30 Bratislava
Pracovné zaradenie:	hlavný radca
Znalosť jazykov:	NJ, 
Titul, meno a priezvisko:	Ing. Katarína Čamborová
Pracovisko:	Sekcia medzinárodnej spolupráce 
	MŠVVaŠ SR Stromová 1, 813 30 Bratislava
Pracovné zaradenie:	hlavný radca
Znalosť jazykov:	NJ, MJ, RJ
Titul, meno a priezvisko:	Vladimír Janeček
Pracovisko:	MŠVVaŠ SR Stromová 1, 813 30 Bratislava
Pracovné zaradenie:	vodič AUS
Titul, meno a priezvisko:	František Doležílek
Pracovisko:	MŠVVaŠ SR Stromová 1, 813 30 Bratislava
Pracovné zaradenie:	vodič AUS

2.	Zahraničná pracovná cesta
Štát:	Česká republika 
Mesto:	Praha
Vykonaná v dňoch:	26. 01. 2012
Prijímajúca organizácia:	Ministerstvo školstva, mládeže a telovýchovy ČR (MŠMT ČR)
Účel cesty:	účasť na bilaterálnych rokovaniach a podpis rezortnej dohody na roky 2012 – 2016 v oblasti vzdelávania, mládeže a športu. 
Spôsob financovania:	cestovné a čiastočne pobytové náklady boli financované z prostriedkov MŠVVaŠ SR, ktoré poskytovalo aj poistenie počas ZPC a vreckové.
Témy rokovania: 	hodnotenie doterajšej spolupráce; ďalší postup vo veci rokovaní o ekvivalenčnej dohode; výmena informácií o modeli financovania regionálneho školstva, posledné zmeny v tejto oblasti; priority spolupráce na roky 2012-2013

3.	Rámcový program pobytu 	v prílohe č. 1

4.	Stručný priebeh rokovaní 
	Českú delegáciu vedenú prvým námestníkom ministra, pánom Ladislavom Němcom ďalej tvorili: 	
Jindřich Fryč, vrchný riaditeľ sekcie medzinárodných vzťahov a európskych záležitostí;
Michal Trunda, riaditeľ odboru registra a starostlivosti o pedagogických pracovníkov
Zdeňka Pastorová, referentka odboru vysokých škôl
Karolína Gondková, referentka odboru vysokých škôl
Michala Bernkopfová, referentka odboru medzinárodných vzťahov
	Vzájomné rokovania sa niesli v príjemnej priateľskej atmosfére a dali priestor k vecnej diskusii, ktorú otvoril p. Němec tým, že vyzdvihol význam pripraveného Protokolu pre ďalší rozvoj vzájomnej spolupráce. Nový dokument svojim obsahom reaguje na zmeny, ktoré obe strany po 20-ročnom samostatnom vývoji v jednotlivých oblastiach spoločenského života zaznamenali. O to výraznejšie pociťujú na oboch stranách potrebu prehĺbiť vzájomné vzťahy a výmenu skúseností. Tu vníma pozitívne aj podporu akademických mobilít a skutočnosť, že aj českí študenti prejavujú záujem o štúdium na slovenských školách. 
	Nové programy na podporu mobilít v rámci EÚ majú dopad aj na slovensko-české výmeny spolu s ekonomickou situáciou, v dôsledku ktorej mnohé členské štáty EÚ upúšťajú od klasických štipendijných pobytov. V rámci vzájomných vzťahov VŠ bola vyzdvihnutá spolupráca v oblasti umeleckých odborov.
	P. Ivančo vyzdvihol úroveň českých vysokých škôl, ktorá je pre nás inšpiráciou a ukazuje cestu slovenským VŠ pri získavaní českých študentov. Rozhodujúce sú dva faktory, kvalita a vzájomné kontakty univerzít.
	Stretávame sa s globalizáciou trhu práce, ktorý si vyžaduje možnosť uplatnenia absolventa VŠ. S týmto úzko súvisí aj problematika uznávania dokladov v európskom priestore.
	Významnou úlohou, ktorá súvisí s otázkami globalizácie je budovanie infraštruktúry výskumu v nadnárodných sústavách vedeckých ústavov. Postup v tejto oblasti by aj napriek určitej ekonomicky podmienenej reštrikcii mal zachovať funkčnosť systému. Všetky zásahy sú dlhodobého charakteru a nie vždy sú prijímané pozitívne. 
	Ďalej obe strany venovali pozornosť otázkam oceňovania práce učiteľa s čím súvisí projekt „Zlatý Ámos“, ktorému by radi dali spoločný slovensko-český záver. Obe strany konštatovali, že v súčasnosti prebiehajúce systémy hodnotenia v jednotlivých krajinách nie sú porovnateľné a v súčasnom stave nie možné spoločné finále. Snaha je nájsť riešenie aj vytvorením tretej cesty a to v nadväznosti na Cyrilo-Metodejské tradície v oboch štátoch.
	Rokovania pokračovali k otázkam štátnej maturity a jej ON-LINE verzie, kde česká strana prejavila záujem o slovenské skúsenosti najmä v oblasti riešenia ochrany celého systému a jeho finančnej náročnosti. Spoločné sa ukázali súvisiace otázky kvality a akceptácie maturitnej skúšky zo strany VŠ ako prístupu k vysokoškolskému vzdelávaniu. Tu sa vynára množstvo tém, ktoré riešia obe strany a v závere sa zhodli na vytvorení pracovných skupín, v rámci ktorých by jednotlivé kľúčové témy intenzívne rozpracovali.
	V ČR prebieha verejná diskusia k spôsobu spoplatnenia vysokoškolského štúdia. Reforma financovania regionálneho školstva prebieha v oboch krajinách. Otázky týkajúce sa zabezpečenia učebníc pre základné a stredné školy sú úzko späté so spôsobom financovania ako v SR, tak aj v ČR. Každá krajina zvolila iný prístup a obe formy priniesli úskalia, s ktorými sa bude potrebné vyrovnať. Na oboch stranách boli identifikované okruhy otázok, ktoré by mali predstavovať náplň práce vznikajúcich pracovných skupín.
V popoludňajších hodinách navštívila delegácia pod vedením p. Ivanča priestory dekanátu Matematicko-fyzikálnej fakulty Univerzity Karlovej, Ke Karlovu 3, Praha 2. Delegáciu osobne privítal Prof. RNDr. Zdeňek Němeček, DrSc., dekan spolu s Prof. RNDr. Vladimírem Sechovským, DrSc., prodekanom pre fyzikálnu sekciu MFF UK Praha. Na prijatí boli prítomní aj ďalší členovia kolégia. Neformálna diskusia dala priestor prítomným vymeniť si informácie týkajúce sa postavenia vysokých škôl, ich úloh nie len v oblasti vzdelávania ale najmä v oblasti výskumu a vedeckej činnosti v nadnárodných sústavách. V nadväznosti na spomenuté témy delegácia navštívi laboratória katedry fyziky kondenzovaných látok a ďalšie laboratóriá na Karlově. Prostredníctvom webovej aplikácie bolo prítomným predstavené aj Spoločné laboratórium pre magnetické štúdie. Veľká časť zo spomenutých zariadení je zapojená do Výskumnej infraštruktúry – Laboratórií magnetizmu a nízkych teplôt, ktoré je súčasťou „Cestovní mapy ČR“ veľkých infraštruktúr pre výskum, vývoj a inovácie. 
5.	Odporúčané závery 
Vedúci oboch delegácií sa zhodli na zriadení štyroch pracovných skupín s nasledovným pracovným zameraním:
I.	príprava indikátorov kvality merania a testovanie vzdelávania v uzlových bodoch  - 5. a 9. ročník ZŠ a maturita so zapojením pracovníkov NUCEM a CERMAT ako aj štátnej inšpekcie;
Termín:	Zodpovedný: GR SRŠ
II.	systémy financovania regionálneho školstva v SR a ČR so zapojením pracovníkov UIPŠ a pracovníkov ministerstva v SR, obdobne aj v ČR; 
Termín:	Zodpovedný: GR SRŠ
III.	kariérny systém vzdelávania učiteľov;
Termín:	Zodpovedný: GR SRŠ
IV.	reforma vysokého školstva, akreditácie a financovanie, čím sa obe ministerstvá pripoja aj k požiadavke vznesenej na rokovaniach V4 v Olomouci;
Termín:	Zodpovedný: GR SVŠ

Ďalej bolo prijaté rozhodnutie o zvolaní bilaterálnych rokovaní k dohode o uznávaní dokladov o vzdelaní medzi SR a ČR na expertnej úrovni v priebehu prvého štvrťroku 2012.
Termín:	Zodpovedný: GR SVŠ

6.	Prinesená dokumentácia
	Z rokovaní neboli prinesené propagačné publikácie navštívenej Matematicko-fyzikálnej fakulty Univerzity Karlovej.
Prílohy:	- slovenský alternát podpísaného zmluvného dokumentu;

7.	Osobitne vyhodnotený očakávaný prínos ZPC
	Bilaterálne rokovania prispeli k vzájomnej informovanosti predstaviteľov oboch ministerstiev o inovatívnych prístupoch najmä k riešeniu jednotlivých otázok reformy financovania regionálneho školstva v závislosti od jeho kvalitatívneho rastu. Podpísaním Protokolu medzi Ministerstvom školstva, vedy výskumu a športu SR a Ministerstvom, školstva, mládeže a telovýchovy ČR boli vytvorené podmienky na realizáciu akademických mobilít s podporou vzájomne poskytovaných štipendií. 

8.	Spôsob zverejnenie výsledkov ZPC, prenos získaných informácií
		Text zmluvného dokumentu bol daný na internetovú stránku www.minedu.sk čím bol zabezpečený prístup širokého okruhu záujemcov o štipendijné pobyty v ČR. Súčasne boli informácie postúpené aj SAIA, ktorá zabezpečuje informácie pre akademickú obec a zabezpečuje výberové konania na jednotlivé typy štipendijných pobytov. 
Súhlasím so zverejnením správy na internete MŠVVaŠ SR.

Rozdeľovník: 	účastníci ZPC; SRŠ; SVŠ
	Oddelenie služieb medzinárodnej spolupráce A/A.

Správu vypracoval:	Katarína Čamborová

Dátum: 	9.2.2012

Správu schválili:   

Mária Slugeňová
riaditeľka odboru bilaterálnej a multilaterálnej spolupráce a programov

Dagmar Hupková
generálna riaditeľka sekcie medzinárodnej spolupráce

Jaroslav Ivančo
štátny tajomník MŠVVaŠ SR